Københavns Adresseavis, 1768-02-08
Faaborg den 30te Jan. J Anledning af vores Allernaadigste Konges indfaldende Fødsels=Dag sidstleden den 29 Jan. haver denne Byes Jndbyggere viist deres Devotion og allerunderdanigste Glæde paa følgende Maade: Ved Guds Tienestens Holdelse samme Fredags Formiddag blev af Prædikestolen gjort Taksigelse for Hans Majestæts lyksalige Regimente, og Bøn om den Kongel. Stammes Udbredelse, samt Undersaatternes Lyksalighed, men i Besynderlighed om Guds Velsignelse til Handelens Udbredelse i denne Bye, under vores Allernaadigste Konges vise Forsorg. Efter Prædiken blev under fuld Musiqve udstunget: O store Gud vi love dig; og efter Guds=Tienesten musiceret af Byens Taarn. Derefter blev kimet med Byens Klokker, og løsnet 3 Kanon=Skud, som et Signal hvorefter Endeel af Byens beste unge Søefarende forsamlede sig paa et bestemt Sted i smukke dertil indrettede Klæde=Dragter, og derfra gjorde et fornøyeligt Optog igiennem Gaderne, med en dertil udpyntet Chaluppe, i følgende Orden: Foran gik en af det unge Mandskab vel udpyntet, som forestillede en Lieutenant med Fane i Haanden, og efter ham 2de ligeledes med Faner; derefter Stædets Musicantere med fuld Musiqve, hvorefter fulgte en dertil indrettet og vel udstafferet Chaluppe, staaende paa en Slæde, med 4 hvide Heste forspendt. Bag paa Chaluppen stod et stort Flag vaiende med det Kongel. Navn i Chiffer, C. 7. udi Chaluppen vare 8 Chalup=Roere med malede Aarer i Hænderne, klædede i hvide Skjorter med røde Silke Livbaand og Sløyser, sorte Chachetter paa Hovedet med røde Sløyfer, og i Panden det Kongel. Navn med ChifferC. 7, derudi vare og en som Søe=Capitain klædt Person, og en som Qvarteermester med Plumage i Hatten, behørig Klæde over Skulderen og Piben derudi hængende. Paa et dertil beqvemt forhøyet Sted i Chaluppen, saa en meget prægtig klædt smuk ung Person under en Forestilling saaledes at blive ført i Triumph. Efter Chaluppen gik atter en vel udpyntet Officier med en Fane, og efter ham fulgte den største Deel af Byens beste Søe=Mandskab, alle udpyntede Uniform med sorte Buxer og Strømper, hvide fine Skiorter, prydet med røde Silke=Baand og Sløyser, Blomster og røde Cocarder paa Hattene, og alle med Flage i Hænderne, saaledes toge de under flyvende Faner og klingende Musiqve Touren, først over Torvet forbie Hoved=Vagten, hvor da efter de her commanderende Officierers Foranstaltning, blev præsenteret Gevær af de Militaire Vagthavende imedens de passerede forbie, som af den forangaaende og forstilte Officier blev betakket, i det han salutrede med sin Fane 3de Sving til Jorden, og de 8te Chalup=Roere som salutterede med opragte Aarer, og raabte tillige med det heele Følgeskab 3de Gange Vivat! Længe leve Kong Christian den 7de Derefter tage de Touren til Byens Magistrats Beboelse, hvor de igientog 3de Gange det samme Vivat; Ligeledes for de her værende Kongel. Officerers og Kongel. Betienteres Beboelse, og efter at de saaledes havde passeret Byens reeleste Gader 3de Gange under idelig Flagen, Musiceren og Kanonade, toge de ind paa deres Forsamlingsstæd, hvor da efter foregaaende Jnvitation indfandt sig Stedets Øvrigheds Personer, de Kongel. Betientere og endeel af Byens beste Jndbyggere med deres Familier som bleve bevertede med et smukt tarveligt Tractamente, over Maaltidet bleve ved Pocalers Udtømmelse erindret Kongen og det gandske Kongel. Huuses Velgaaende, under Trompeters Lyd og Kanoners Løsning, da Kanonerne til den Ende vare plantede paa Skibs=Broen; derefter blev aabnet Bal, og dandset til om Morgenen, da enhver geleydet af Musiqve, forføyede sig hiem, og saaledes skiltes af, efter at have fornøyet sig i Enighed og Samdrægtighed.